open-index/open-wikipedia-markdown huggingface dataset:
Yayi Boni

**Yayi Boni** (ganet d'ar 1añ a viz Gouere 1952 e Tchaourou) zo ur politikour eus Benin dilennet da brezidant ar vro e miz Ebrel 2006.

Graet en deus e studioù war an ekonomiezh hag ar politikouriezh e skolioù-meur Cotonou, Dakar (Senegal), Orléans ha Pariz (Bro-C'hall). Addilennet eo bet evit 5 bloavezh e miz Meurzh 2011.

En septembre 2021, Patrice Talon et Thomas Boni Yayi, alliés politiques devenus ennemis intimes, se sont rencontrés au palais de la Marina, à Cotonou. Lors de ce tête-à-tête, Thomas Boni Yayi a exposé à Patrice Talon une série de propositions et de demandes, portant notamment sur la libération des « détenus politiques ».
Seretse Ian Khama

**Seretse Ian Khama**, ganet d'ar 27 a viz C'hwevrer 1953 e Chertsey (Surrey, Bro-Saoz), zo ur soudard hag ur politikour botswanat dilennet da brezidant Botswana e miz Ebrel 2008. Mab eo da Seretse Khama, prezidant kentañ ar vro ha gwelet evel tad an dizalc'hiezh. Studiet en deus e Zimbabwe, Eswatini ha Suis. Un diplom en deus tapet en akademiezh soudardel Sandhurst (Rouantelezh-Unanet). Addilennet eo da brezidant gant ar Parlamant d'ar 26 a viz Here 2014.
Blaise Compaoré

**Blaise Compaoré** zo ur politikour burkinabat ganet d'an 3 a viz C'hwevrer 1951 e Ziniaré, ur gêr en hanternoz da Ouagadougou. Kemeret en devoa ar galloud e Burkina Faso d'ar 15 a viz Here 1987 da-heul un taol-Stad ma voe lazhet ar prezidant Thomas Sankara. Dilennet e voe da brezidant e 1991 hag adarre e 1998, 2005 ha 2010. D'an 31 a viz Here 2014 e ro da c'houzout e tilez e garg. Emsavadegoù bras a oa bet a-enep dezhañ evit na glaskje ket mont da brezidant evit ar pempet gwech.
Georgi Parvanov

**Georgi Sedefchov Parvanov** (e bulgareg: Георги Седефчов Първанов) zo ur politikour bulgar ganet d'an 28 a viz Even 1957 e Sirishtnik ha prezidant Bulgaria abaoe 2002.

Graet en deus studioù war an istor e Sofia ha deuet da vezañ ezel Strollad Komunour Bulgaria e 1981. Dilennet eo bet da brezidant ar vro d'an 18 a viz Du 2001 ha kemeret e garg d'an 22 a viz Genver 2002. Addilennet eo bet e miz Here 2006.
Paul Biya

**Paul Biya** (ganet Paul Barthélemy Biya'a bi Mvondo d'an 13 a viz C'hwevrer 1933 e Mvomeka'a) zo ur politikour kamerounat aet da brezidant ar vro d'ar 6 a viz Du 1982 goude dilez Ahmadou Ahidjo. Dilennet eo bet e 1984 hag addilennet e 1988, 1992, 1997, 2004 ha 2011.
Pedro Pires

**Pedro Verona Rodrigues Pires** (ganet d'an 29 a viz Ebrel 1934) zo ur politikour eus ar C'hab Glas. Goude bezañ bet ministr kentañ ar republik eus 1975 da 1991 eo bet dilennet da brezidant e miz Meurzh 2001 hag addilennet e 2006.
Hamid Karzai

**Hamid Karzai** (pachtoueg: حامد کرزی) zo ur politikour afghan ganet d'ar 24 a viz Kerzu 1957 e-kichen Kandahar. Dilennet eo bet da brezidant republik islamek Aghanistan e 2004 hag adarre e 2009.
Foulognes

**Foulognes** a zo ur gumun eus Bro-C'hall e departamant Calvados e Normandi.
## Istor
### kantved
### kantved
* Eil brezel-bed: mervel a reas un den nann-soudard abalamour d'ur vombezadeg e Foulognes e miz Even 1944 e-pad Aloubadeg Normandi.
## Monumantoù ha traoù heverk

* Iliz katolik *Sant Pêr*.
## Armerzh
## Douaroniezh
## Emdroadur ar boblañs 1962-2008

## Melestradurezh
## Tud
## Liammoù diavaez
## Notennoù ha daveoù
Ismail Omar Guelleh

**Ismail Omar Guelleh** (ganet d'ar 27 a viz Du 1947 e Dire Dawa, Etiopia) zo ur politikour djiboutiad, prezidant ar vro abaoe 1999. Addilennet eo bet e 2005. E 2010 eo bet cheñchet ar Vonreizh evit ma c'hellfe lakaat e anv un trede gwech e dilennadegoù 2011. Addilennet eo bet d'an 8 a viz Ebrel 2011.
Teodoro Obiang Nguema Mbasogo

**Teodoro Obiang Nguema Mbasogo** (ganet d'ar 5 a viz Even 1942) zo ur politikour eus Ginea ar C'heheder ha prezidant ar vro abaoe taol-Stad 1979 ma voe harzet ha kondaonet Francisco Macías Nguema. Ur Vonreizh nevez a voe degemeret e 1982 ha dilennet Obiang da brezidant. Addilennet eo bet e 1989, 1996, 2002 ha 2009, bewech gant ouzhpenn 96% eus ar mouezhioù.
Cabourg

**Cabourg** zo ur gumun e departamant Calvados e Bro-C'hall. 
## Douaroniezh
* War aod Mor Breizh ha genoù ar stêr Dives emañ Cabourg. 
## Istor
### 
#### [[Eil brezel-bed]]
* Dieubet e voe Cabourg gant ar Vrigadenn Piron (Belgiz ha Luksembourgiz) d'ar 21 a viz Eost 1944. 
* Mervel a reas naontek den nann-soudard e Cabourg abalamour d'ar brezel e 1944 hag e 1945.
### 
* E 2017 e voe tennet ar gumun eus Arondisamant Caen ha lakaet e voe en Arondisamant Lisieux.
## Monumantoù ha traoù heverk

CabourgHotel.jpg|Al leti bras.
Casino Cabourg.JPG|Ar c'hazino.

### Bez ar C'hommonwealth e bered ar gumun: ''Cabourg Communal Cemetery''

Karr-nijour e oa. Mervel a reas e miz Here 1942 e-pad an Eil brezel-bed
.
## Emdroadur ar boblañs 1793-2018
## Melestradurezh
## Tud
* Marcel Proust (1871-1922) a ya d'ar *Grand Hôtel* bep hañv etre 1907 ha 1914.
* Gonzague Saint Bris (1948-2017), skrivagner ha kazetenner gall.
* Sandrine Bonnaire hag he gwaz, bet dimezhet eno, eo paeroned Festival ar film ar gêr.
## Gevelliñ
* Atlantic City, Jerzenez Nevez, SUA	
* Bad Homburg vor der Höhe, Alamagn, abaoe 1956
* Bromont, Kebek, abaoe 1975
* Coire, Suis, abaoe 1980
* Jurmala, Latvia, abaoe 1977
* Mayrhofen, Aostria, abaoe 1956
* Mondorf-les-Bains, Luksembourg, abaoe 1956
* Oussouye, Senegal	
* Salcomb, Bro-Saoz, abaoe 1969
* Spa, Belgia, abaoe 1978
* Terracine, Italia, abaoe 1956
## Liammoù diavaez
*  Lec'hienn ar gêr
## Notennoù ha daveoù
Ali Bongo Ondimba

**Ali Bongo Ondimba** (ganet d'an 9 a viz C'hwevrer 1959 e Brazzaville gant an anv Alain-Bernard Bongo) zo ur politikour gabonat ha prezidant ar vro abaoe 2009. Mab eo da Omar Bongo, prezidant Gabon etre 1967 ha 2009.
Malam Bacai Sanhá

**Malam Bacai Sanhá** (5 a viz Mae 1947 - 9 a viz Genver 2012, Pariz) zo ur politikour eus Ginea-Bissau ha prezidant ar vro adalek an 8 a viz Gwengolo 2009 betek e varv.

Ezel e oa eus ar PAIGC ha gouarnour rannvroioù Gabú ha Biombo e voe a-raok bezañ prezidant ar Vodadenn Vroadel e 1994. Goude ar brezel diabarzh etre João Bernardo Vieira hag Ansumane Mané e voe lakaet da brezidant Ginea-Bissau d'ar 14 a viz Mae 1999. Daoust ma oa skoazellet gant soudarded Mané en dilennadeg aozet un nebeud mizioù goude e kollas a-enep Kumba Ialá. Tremen a reas ar galloud da hennezh d'ar 17 a viz C'hwevrer 2000.

En dilennadeg aozet e miz Even 2005 e kollas en eil tro a-enep Vieira. E 2009 e c'hounezas a-enep Ialá ha mont da brezidant d'an 8 a viz Gwengolo. Mervel a reas gant an diabet e Pariz.
Michel Martelly

**Michel Martelly** (ganet d'an 12 a viz C'hwevrer 1961 e Côtes-de-Fer) zo ur soner, sonaozour ha politikour haitiad ha prezidant ar vro eus ar 14 a viz Mae 2011 betek 2016.
Isaias Afewerki

**Isaias Afewerki** (e tigrigneg: ኢሳይያስ ኣፈወርቂ) zo ur politikour eritrean ganet d'an 2 a viz C'hwevrer 1946 en Asmara. Prezidant kentañ Eritrea eo abaoe an dizalc'hiezh e 1993.

Goude bezañ bet ezel eus an *Talbenn evit dieubidigezh Eritrea* adalek 1966 e krouas Afewerki ha kamaladed dezhañ *Talbenn ar Bobl evit dieubidigezh Eritrea*, strolladoù a stourme ouzh Etiopia evit an dizalc'hiezh. E strollad politikel eo an hini nemetañ aotreet en Eritrea ha n'eus ket bet dilennadeg ebet er vro abaoe 1993.
Escoville

**Escoville** a zo ur gumun eus departamant Calvados e Bro-C'hall. 
## Istor
### kantved
**[[Eil brezel-bed]]**: 
* dieubet e voe **Escoville** gant soudarded saoz ar *2nd Battalion Oxfordshire and Buckinghamshire Light Infantry* eus lu ar Rouantelezh-Unanet d'ar 7 a viz Mezheven 1944, met rankout a rejont kilañ rak un enep-tagadenn gant ar 21 Panzer-Division alaman; d'an 18 a viz Gouere e voe dieubet **Escoville** da vat; 
* mervel a reas pemzek den nann-soudard en Escoville abalamour d'ar brezel e 1944 ha 1945, kalz anezhe a-gaoz d'ar bombezadegoù ha d'an tennoù kanol e miz Even 1944 e-pad Aloubadeg Normandi.

## Monumantoù ha traoù heverk

* Iliz katolik *Saint Laurent*, ul lodenn anezhi eus an  ha  kantved, kempennet er  ha  kantved.
* Ur c'hastell,  ha  kantved, damzistrujet e 1944 e-pad Emgann Normandi, distrujet da vat goude dibenn ar brezel.
### Bez ar C'hommonwealth e bered ar gumun: ''Escoville Churchyard''

Mervel a reas d'ar 7 a viz Even 1944 diouzhtu goude Dilestradeg Normandi e-pad an Eil brezel-bed
.

## Douaroniezh
## Emdroadur ar boblañs 1962-2008

## Melestradurezh
## Tud
## Gevelliñ
## Liammoù diavaez
## Notennoù ha daveoù
Felipe Calderón

**Felipe Calderón (El Comandante Borolas)** (ganet d'an 18 a viz Eost 1962 e Morelia, Michoacán) zo ur politikour mec'hikan ha prezidant ar vro etre ar 1añ a viz Kerzu 2006 hag ar 1añ a viz Kerzu 2012. Ezel eo eus ar PAN (*Partido Acción Nacional*), unan eus tri strollad politikel pennañ Mec'hiko. 

## Pennad kar
*Calderón‎
Amfreville (Calvados)

**Amfreville** a zo ur gumun eus departamant Calvados e Bro-C'hall. 
## Istor
### kantved
* Eil brezel-bed: dieubet e voe **Amfreville** gant *N°3 Commando* (*1st Special Service Brigade*) eus lu ar Rouantelezh-Unanet d'ar 6 a viz Mezheven 1944
; mervel a reas unnek den nann-soudard en Amfreville e mizioù Even hag Eost 1944.

## Monumantoù ha traoù heverk
* Iliz katolik *Sant Varzhin*,  kantved.

## Douaroniezh
## Emdroadur ar boblañs 1962-2008

## Melestradurezh
## Tud
## Liammoù diavaez
## Notennoù ha daveoù
Kyme

**Kyme** (en henc'hresianeg Κύμη, *Kumê*) a oa ur geoded c'hresian eus Ionia (Azia-Vihanañ), en aod Aiolis, 40 km e norzh Smirn, e-lec'h m'emañ kêr Nemrut e Turkia bremañ. Sellet e oa outi evel unan eus o 12 keoded vrasañ gant annezidi Aiolis. 

Hervez an hengoun, Pelops a savas anezhi e-pad e zistro etrezek Peloponnesos. Dont a rafe anv ar geoded diouzh un Amazonenn, alese e lesanv **Amazoneion**. Skrivagner dianv ur *Vuhez Homeros* a ra anezhi al lec'h ma oa ganet ar barzh. Hervez Strabon e voe savet ar geoded gant Gresianed a orin eus bro an Termopiloù, pa oant o tistreiñ eus Brezel Troia.

Trevadennerien loc'het eus ar geoded-se a gemeras perzh e savidigezh Cuma en Italia.

Tremen a reas ar geoded dindan ar Bersed. Rediet e oa da reiñ listri da Zarius Iañ e -512, ha da Kserses Iañ e -480. Perzh a gemeras goude e Kevre Delos evit pemp talant, ur sammad bras. E-doug ar prantad hellenistek hag an Impalaeriezh roman e oa ur geoded didrouz ha divrud. Sez un eskobiezh e voe.
Mohamed Ould Abdel Aziz

**Mohamed Ould Abdel Aziz**, bet ganet d'an 20 a viz Kerzu 1956 e Fort Repoux (Afrika ar C'hornaoueg C'hall d'ar mare-se) zo ur soudard ha politikour maouritanian, dilennet da brezidant ar vro e 2009.

Kemeret en doa perzh e taol-Stad 2005 ouzh Maaouya Ould Sid'Ahmed Taya ha hini 2008 ouzh Sidi Ould Cheikh Abdallahi. Da-heul an taol-Stad diwezhañ eo bet prezidant ar C'huzul-Stad. Aet eo ar maout gantañ e dilennadegoù aozet e miz Ebrel 2009 ha deuet da vezañ prezidant Maouritania d'ar 5 a viz Eost.
Amadou Toumani Touré

**Amadou Toumani Touré** (ganet d'ar 4 a viz Du 1948 e Mopti) zo ur soudard hag ur politikour malian, bet prezidant ar vro etre 2002 ha 2012.

Kemer a reas perzh en taol-Stad ouzh Moussa Traoré e Meurzh 1991 hag e penn ar Stad e voe betek dilennadegoù 1992 gounezet gant Alpha Oumar Konaré. Dre ma roas ar galloud digudenn d'ar prezidant nevez e voe lesanvet *Soudard an Demokratelezh*. Kuitaet en deus an arme e Gwengolo 2001 ha lakaet e anv e dilennadegoù 2002. Deuet eo da vezañ prezidant Mali d'an 8 a viz Even 2002. Addilennet eo bet e 2007.

Diouzh noz an 21-22 a viz Meurzh 2012 e voe kaset un taol-Stad gant soudarded, ar c'habiten Amadou Haya Sanogo en o fenn, abalamour, hervezo, d'an doare ma veze meret an emsavadeg touareg e norzh ar vro. D'an 8 a viz Ebrel 2012 e ro e zilez evit ma vo kendalc'het gant an "urzh vonreizhel" ha d'an 21 ec'h a en harlu da Senegal.
Alpha Condé

**Alpha Condé** (ganet d'ar 4 a viz Meurzh 1938 e Boké) zo ur politikour gineat ha prezidant ar vro etre 2010 ha 2021.

Goude bezañ graet e studioù e Pariz (Bro-C'hall) ha labouret eno evel kelenner e tistroas da C'hinea hag e kemeras perzh e dilennadegoù 1993. Koll a reas a-enep Lansana Conté, prezidant Ginea abaoe taol-Stad 1984. Lakaat a reas e anv e dilennadegoù 1998 met harzet ha bac'het e voe d'ar 16 a viz Kerzu 1998 a-raok fin ar mouezhiañ war-zigarez e klaske distabilaat ar gouarnamant. Dieubet e voe d'an 18 a viz Mae 2001. Gounezet en deus dilennadegoù 2010 ha deuet eo da vezañ prezidant Ginea d'an 21 a viz Kerzu 2010. 

## War hent an diktatorelezh
E 2011 en deus lamet ar gwir da vurutellat oberoù ar gouarnamant er c'hazetennoù. Tamallet e vez dezhañ kregiñ d'en em zerc'hel evel un diktatour. 

Harzet ha diskaret eo gant un taol-stad d'ar 5 a viz Gwengolo 2021. Asinet eo er gêr, hag ar c'horonal Mamadi Doumbouya a zeu da vezañ prezidant an Treuzkemm.

## Levrioù diwar e benn
*
*  Mohamed Saliou Camara, Thomas O'Toole, Janice E. Baker, « Condé, Alpha (1938-) », in *Historical Dictionary of Guinea*, Scarecrow Press, 2013 ( emb.),  .
* *Guinée d'Alpha Condé ou le Soleil des incompétences*, embanadur Edilivre, dastumad « Essai politique », Alpha Ibrahima Sow, 2017.
* Alfa Oumar Rafiou Barry, *La Guinée au fil de ses présidents*, L'Harmattan, 2020, 318 p. .
Bingu wa Mutharika

**Bingu wa Mutharika** (ganet d'ar 24 a viz C'hwevrer 1934 en anv Brightson Webster Ryson Thom, ha marvet d'ar 5 a viz Ebrel 2012) a oa ur politikour eus Malawi ha prezidant ar vro etre 2004 ha 2012. Addilennet e oa bet e 2009, ha marvet, pa oa en e garg, e 2012.

E miz Gouere 2011 e voe manifestadegoù e Lilongwe ha Blantyre a-enep gouarnerezh fall ar vro. Emgannoù ouzh ar po  lis a voe kaoz da varv 18 den. Disklêriañ a reas Mutharika ne guitafe ket e garg. Hervez e eneberien ec'h ae Mutharika da diktatour.

Goude e varv e tremenas ar garg a brezidant d'ar vesprezidantez Joyce Banda.

## Notenn
Armando Guebuza

**Armando Emilio Guebuza** (ganet d'an 20 a viz Genver 1943 e Murrupula) zo ur politikour mozambikat ha prezidant Mozambik etre 2005 ha Genver 2015.

Emezelañ a reas Guebuza er Frelimo goude ma krogas ar brezel ouzh Portugal evit dieubidigezh Mozambik. Pa voe gounezet he dizalc'hiezh gant ar vro e 1975 e oa deuet Guebuza da vezañ ur jeneral a-bouez hag unan eus izili pennañ ar Frelimo. Ministr an diabarzh e voe e gouarnamant Samora Machel. Dileuriad ar Frelimo e oa pa voe sinet ar peoc'h etre ar Frelimo hag ar Renamo e 1992. Gounezet en deus an dilennadegoù e miz Kerzu 2004 ha deuet eo da vezañ trede prezidant Mozambik d'an 2 a viz C'hwevrer 2005. Addilennet eo bet e 2009.
Andry Rajoelina

**Andry Nirina Rajoelina** (ganet d'an 30 a viz Mae 1974) zo ur politikour ha prezidant Madagaskar etre 2009 ha Genver 2014. Maer Antananarivo eo bet etre 2007 ha 2009. Goude taol-Stad Meurzh 2009 a skarzhas ar prezidant Marc Ravalomanana en em lakaas Rajoelina e penn ar Stad d'an 21 a viz Mae. N'eo ket bet aotreet da vont war ar renk evit ar votadegoù prezidant e 2013.
## Eil resped prezidant (2023-2025)
E miz Gwengolo 2025, goude manifestadegoù evit klemm a-zivout an troc'hoù dour ha treden lies e oa bet 20 den lazhet. Respont ar prezidant Rajoelina a oa bet skarhzañ ar c'hentañ ministr Christian Ntsay d'an 29 a viz Gewngolo 2025. Embanent en devoa, hep embann prouenn ebet, e oa lod politikourien o profitañ eus an dizurzh evit klask reiñ lañs d'un taol-stad pad ma oa o komz en Aozadur Unanet. D'an 12 a viz Here, Burev Rajoelina en doa embannet klasket kas d'an traoñ ar gouarnamant; met ar gemenadenn a embanne e oa sioul an traoù memestra hag e oa mestr war ar vro. En gwirionez d'an 13 a viz Here, ul lezenner eus an tu enep en doa embannet e oa aet kuit Rajoelina eus ar vro dre guzh. Ar gouarnamant en doa embannet ur gemenadenn o tisklêriañ e vije Rajoelina o komz d'ar bobl, hep displegañ e pelec'h e oa tremenet.

Dre un emglev etre Emmanuel Macron hag Andry Rajoelina, eo bet sikouret da guitaat ar vro gant ur viñsaskell da gentañ ha goude-se gant ur c'harr-nij dezougen milourel betek La Réunion . 
## Notennoù ha daveennoù
Mahamadou Issoufou

**Mahamadou Issoufou** (ganet e 1952 e Dandadji) zo ur politikour nigerat ha prezidant Niger abaoe ar 7 a viz Ebrel 2011. Lakaat a reas e anv e dilennadegoù 1993. Koll a reas met anvet e voe da Ministr Kentañ Niger e gouarnamant Mahamane Ousmane eus ar 17 a viz Ebrel 1993 d'an 28 a viz Gwengolo 1994. Koll a reas dilennadegoù 1999 ha 2004 a-enep Mamadou Tandja. Skarzhet e voe Tandja gant un taol-Stad e C'hwevrer 2010 hag aet ar maout gant Issoufou en dilennadegoù aozet e Genver 2011.
Goodluck Jonathan

**Goodluck Ebele Azikiwe Jonathan** (ganet d'an 20 a viz Du 1957 en Otueke) zo ur politikour nigerian ha prezidant Nigeria etre 2010 ha 2015.

Fiziet eo bet ar galloud ennañ d'an 9 a viz C'hwevrer 2010 pa oa ar prezidant Umaru Yar'Adua en ospital en Arabia Saoudat. Goude marv Yar'Adua d'ar 5 a viz Mae 2010 e teuas Jonathan da vezañ prezidant Nigeria. Gounezet en deus an dilennadegoù aozet e miz Ebrel 2011, met kollet ar re aozet e 2015 a-enep da v-Muhammadu Buhari.
Ricardo Martinelli

**Ricardo Martinelli** (ganet d'an 11 a viz Meurzh 1952 e Kêr-Banamá) zo un den a afer, ur politikour ha prezidant Panamá abaoe 2009.

Graet en deus e studioù er Stadoù-Unanet hag e Costa Rica. Goude bezañ kollet e dilennadegoù 2004 eo aet ar maout gantañ e Mae 2009. Deuet eo da vezañ prezidant Panamá d'ar 1añ a viz Gouere 2009.
Johnson Toribiong

**Johnson Toribiong** (ganet d'an 22 a viz Gouere 1946 en Airai) zo ur politikour ha prezidant Palau abaoe 2008.

Graet en deus e studioù war ar Gwir er Stadoù-Unanet hag aet da gannad Palau e Republik Sina. Gounezet en deus an dilennadegoù e miz Du 2008 ha deuet eo da vezañ prezidant d'ar 15 a viz Genver 2009. Kuitaet en deus ar galloud e 2013.
Traian Băsescu

**Traian Băsescu** (ganet d'ar 4 a viz Du 1951) zo ur politikour eus Roumania bet dilennet da brezidant ar vro e 2004 ha 2009.

Goude bezañ bet ofiser a vor eo aet da vaer Bukarest eus miz Even 2000 da viz Kerzu 2004 ha prezidant Roumania etre an 20 a viz Kerzu 2004 hag an 21 a viz Kerzu 2014. Daoust m'eo bet lamet e garg digantañ etre miz Ebrel ha miz Mae 2007 e oa aet ar maout gantañ adarre e dilennadegoù 2009.
Omar al-Bashir

**Omar Hasan Ahmed al-Bashir** (en arabeg : عمر حسن أحمد البشير‎) zo ur soudard hag ur politikour eus Soudan, ganet d'ar 1añ a viz Genver 1944 e Hosh Bannaga. E penn ar Stad emañ abaoe 1989.

Soudard eo bet en arme Egipt da vare brezel Kippour ouzh Israel e 1973. Pa zistroas da Soudan e voe lakaet e karg da stourm ouzh arme dieubidigezh Soudan e su ar vro. Kas a reas an taol-Stad ouzh ar ministr Kentañ Sadeq al-Mahdi e 1989 ha kemer ar galloud. Dont a reas da vezañ prezidant Soudan d'ar 16 a viz Here 1993.

Urzhioù-bac'hañ anezhañ zo bet embannet gant al lez-varn gastizel etrebroadel e 2009 ha 2010 evit torfed-brezel, torfed a-enep Mab-Den ha gouennlazh e-kerzh brezel an Darfour.

Addilennet eo da brezidant e 2015 gant 94,5 % eus ar mouezhioù.
Fradique de Menezes

**Fradique Bandeira Melo de Menezes** (ganet d'an 21 a viz Meurzh 1942) zo ur politikour eus São Tomé ha Príncipe ha prezidant ar vro adalek 2001 betek 2011. Studiet en deus e Portugal hag e Belgia. Dilennet eo bet da brezidant e miz Gouere 2001 hag addilennet d'an 30 a viz Gouere 2006. D'ar 16 a viz Gouere 2003 e voe kemeret ar galloud gant Fernando Pereira pa oa de Menezes o veajiñ e Nigeria. Daskoret e voe e garg d'ar prezidant dilennet d'an 23 a viz Gouere.
François Bozizé

**François Bozizé Yangouvonda** (ganet d'ar 14 a viz Here 1946 e Gabon) zo ur soudard hag ur politikour eus ar Republik Kreizafrikan ha prezidant ar vro etre 2003 ha 2013 ma kuitaas ar vro goude un taol-nerzh.

E Meurzh 2003 e kemeras perzh en taol-Stad a-enep ar prezidant Ange-Félix Patassé hag en em lakaas e penn ar Stad. Aet eo ar maout gantañ en dilennadegoù aozet e 2005. Addilennet eo bet d'an 23 a viz Genver 2011.
Ikililou Dhoinine

**Ikililou Dhoinine** (ganet d'ar 14 a viz Eost 1962) zo un apotiker hag ur politikour komorian. Dilennet eo bet da brezidant Komorez e miz Kerzu 2010 ha kemeret e garg d'ar 26 a viz Mae 2011.

## Liammoù diavaez
*Lec'hienn ofisiel ar brezidantiezh
Denis Sassou Nguesso

**Denis Sassou Nguesso** (ganet d'an 23 a viz Du 1943) zo ur soudard, ur politikour kongoat ha prezidant Republik Kongo adalek 1979 betek 1992 hag adarre abaoe 1997. Deuñv Omar Bongo eo.

E 1969 e kemeras perzh e krouidigezh ar PCT (*Parti Congolais du Travail*) hag e 1979 e voe anvet da brezidant Republik Poblel Kongo. Addilennet e voe da brezidant gant ar PCT e 1984 hag e 1989. E 1992 e kollas an dilennadegoù. Goude bezañ tremenet daou vloaz e Bro-C'hall e tistroas d'e vro e 1997. Ur brezel diabarzh a darzhas neuze etre un arme savet gantañ hag arme Pascal Lissouba, prezidant Kongo. War-dro 400 000 den a vefe bet lazhet etre miz Mae ha miz Here 1997. Trec'h e voe Sassou Nguesso a en em lakaas en-dro da brezidant ar vro d'ar 25 a viz Here dre un taol-stad. Aozañ a reas ur referendom e 2002 evit cheñch ar vonreizh war batrom Bonreizh ar Vvet Republik c'hall : renad prezidantel, respet a 7 bloaz, mouezhiañ hollek eeun, gouarnamant renet gant ar prezidant. Dilennet e voe e 2002, 2009 ha 2016 e-kerzh dilennadegoù amsklaer. Ur vonreizh nevez a voe degemeret e 2015 dre referendom. 

## Bilañs armerzhel
Bevañ a ra 70% eus ar boblañs gant dindan 1 dolar bemdez, daoust da binvidigezhioù ar porzhioù, ar mengleuzioù hag an tirreoul. Dle ar vro a oa brasañ ar bed dre annnezad er penn-kentañ, ha morse n'eo bet daskoret. Ingal eo bet ar c'hresk ekonomikel abaoe.

## Tamalloù
E-touez an aferioù-barn eo bet taolet ar bec'h warnañ emañ lazhadeg ar Beach hag afer ar madoù akuizitet fall. 18 ti a-stroñs ha 112 kont-bank en defe e Bro-C'hall. 

## Liammoù diavaez
*  Abadenn skingomz ''Rendez-vous avec vous'' diwar-benn Denis Sassou Nguesso hag e liammoù gant ar Françafrique

## Daveoù
Yahya Jammeh

**Yahya Abdul-Azziz Jemus Junkung Jammeh** (ganet d'ar 25 a viz Mae 1965) zo ur soudard (koronal), ur politikour gambiat ha prezidant ar vro abaoe 1994-2017. Lakaet e voe e penn ar Stad da heul taol-Stad an 22 a viz Gouere 1994 a zistroadas Dawda Jawara. Goude-se e voe dilennet e 1996, e 2001, e 2006 hag e 2011. En em lesanvout a rae e-unan "**His Excellency Sheikh Professor Alhaji Dr. Yahya A.J.J. Jammeh Babili Mansa**"

## Heñvelrezidi
Evel darn prezidanted Afrika Yahya Jammeh n'eo ket tomm tamm ebet gant an dud heñvelreizh. D'ar 15 a viz Mae 2008 e tisklêrias Jammeh e ranke an holl heñvelrevidi kuitaat Gambia. Prometet en devoa ivez e vefent krouget holl e Gambia.
## Kampagn enep sorserezed
E miz Meurzh 2009 Amnesty International a lakas war-raok e vefe bet tro 1000 Gambiat skrapet gant tud sikouret ha kefridiet gant ar gouarnamant evel "chaseourien sorserezed". An dud-se kefridiet gant talañ ouzh ar sorserien dre ar vro a skrape tud, kase anezho en toullioù-bac'h hag a redie anezho da evañ ampoezon. D'an 21 a viz Mae 2009, an The New York Times a zisklêrias e oa ur c'hampagn enep sorserezed a oa bet lañset gant ar prezidant Yahya Jammeh, a oa kendrec'het don e oa marvet e dintin dre obererezhioù hud.
## Notennoù ha daveennoù
Pierre Nkurunziza

**Pierre Nkurunziza** ganet d'an 18 a viz Kerzu 1963 e Ngozi zo ur politikour eus Burundi ha prezidant ar vro eus 2005 betek e varv e Karuzi d'an 8 a viz Even 2020.

E 1995 ec'h a en FDD (*Forces pour la Défense de la Démocratie*) goude ma voe bet taget e skol-veur gant soudarded tutsi ha lazhet un 200 studier bennak. Dilennet eo bet da brezidant e 2005 hag addilennet e 2010 ha 2015.
Girma Wolde-Giorgis

**Girma Wolde-Giorgis** (en amhareg: ግርማ ወልደ ጊዮርጊስ) zo ur politikour etiopian ha prezidant ar vro abaoe 2001.

Ganet eo Girma Wolde-Giorgis e 1924 en Addis Abeba. Dilennet eo bet gant ar Parlamant e miz Here 2001 hag e miz Here 2007. Dister eo galloud ar prezidant en Etiopia; an darn vrasañ eus ar galloud zo gant ar c'hentañ ministr.
Zair

**Zair** (da vezañ distaget gant div silabenn [zaˑir], eus ar galleg *Zaïre* [za.iʁ]), eo an anv a oa gant Republik Demokratel Kongo, etre ar 27 a viz Here 1971 hag ar 17 a viz Mae 1997, dindan ren Mobutu Sese Seko. Dont a ra an anv-se eus ar portugaleg *Zaire*, diwar ar c'hongoeg *nzere* pe *nzadi* (ar stêr a lonk an holl stêrioù), un anv d'ar stêr Kongo.
Letsie III

**Letsie III** (ganet d'ar 17 a viz Gouere 1963 en anv David Mohato Bereng Seeiso) eo roue Lesotho.

Pignat a reas Letsie III war tron Lesotho evit ar wech kentañ d'an 12 a viz Du 1990, pa c'h eas e dad, Moshoeshoe II, en harlu. Adkemeret e voe an titl gant Moshoeshoe II d'ar 25 a viz Genver 1995. E miz Genver 1996 e teuas Letsie III da vezañ roue da vat goude marv e dad en ur gwallzarvoud oto.
Honduras Breizh-Veur

**Honduras Breizh-Veur**, pe **Honduras Vreizhveuriat** (*British Honduras*), eo an anv a oa gant Belize etre 1862 ha 1973 pa oa un drevadenn eus Kurunenn ar Rouantelezh-Unanet.
Hifikepunye Pohamba

**Hifikepunye Lucas Pohamba** (ganet d'an 18 a viz Eost 1935) zo ur politikour namibian ha prezidant ar vro etre miz Meurzh 2005 ha miz Meurzh 2015.

Kemeret en deus perzh e krouidigezh ar SWAPO (*South-West African People's Organisation*). Pa deuas Namibia da vezañ dizalc'h d'an 21 a viz Meurzh 1990 e voe lakaet Pohamba da vinistr an Diabarzh e gouarnamant ar prezidant kentañ, Sam Nujoma. Dilennet e oa bet da brezidant Namibia e miz Du 2004 ha kemeret e garg d'an 21 a viz Meurzh 2005. Addilennet e oa bet e 2009 gant 75,3% eus ar mouezhioù.
Yoweri Museveni

**Yoweri Kaguta Museveni** zo ur politikour eus Ouganda ha prezidant ar vro abaoe 1986.

Graet en deus e studioù e Dar es Salaam (Tanzania) etre 1967 ha 1970. Stourmet en deus gant ar Frelimo er Mozambik ouzh ar Bortugiz ha desket evel-se teknikoù ar brezel. Tec'hel a reas kuit diouzh Ouganda e 1971 da heul taol-Stad Idi Amin Dada ha kavout repu e Tanzania. E 1980 e nac'has anzav disoc'h an dilennadegoù ha trec'h Milton Obote. Sevel a reas neuze e arme (ar *Popular Resistance Army*) ha stourm ouzh Obote betek an trec'h e 1986. D'ar 26 a viz Genver 1986 e voe roet ar garg a brezidant dezhañ. Trec'h e voe en dilennadegoù aozet e 1996 hag e 2001. E miz Gouere 2005 e cheñchas Bonreizh Ouganda evit gallout lakaat e anv en-dro en dilennadegoù. Gounit a reas anezhe e 2006 hag e 2011.

Addilennet eo da brezidant ar vro d'ar 16 a viz Genver 2021, met truch zo tamallet dezhañ gant e enebourien.
Bavent

**Bavent** zo ur gumun e departamant Calvados e Bro-C'hall. 
## Douaroniezh
* War lez ar stêr Dives emañ Bavent.
## Istor
### 
#### [[Eil brezel-bed]]
* Mervel a reas 24 sivil e Bavent abalamour d'ar brezel e 1944 e-pad an Dilestradeg, 10 anezhe d'ar 6 a viz Even.
* Dieubet e voe Bavent gant *N°4 Commando* gant Gallaoued ennañ, (*1st Special Service Brigade* eus lu ar Rouantelezh-Unanet) d'an 18 a viz Eost 1944.
* Distrujoù bras a oa bet er gumun e-pad an emgannoù.
#### Strollañ kumunioù
* 1974: strollet eo bet kumunioù Bavent (984 annezad e 1968) ha Robehomme (122 annezad e 1954).
## Monumantoù ha traoù heverk

Bavent château.JPG|Kastell Bavent.
Bavent château de Béneauville.JPG|Kastell Béneauville.
Bavent manoir Venoix.JPG|Ar Maner.
Bavent 01.jpg|Iliz katolik *Saint Hilaire*.
Église de la Nativité de Notre-Dame et monument aux morts de Rebehomme.jpg|Iliz katolik *Intron-Varia* ha monumant ar re varv.
Monument aux morts de Rebehomme.jpg|Ar monumant.

* Kastell Bavent, .
* Kastell Béneauville, dibenn ar .
* Maner Venoix, .
* Iliz katolik *Saint Hilaire* e bourk Bavent, , kempennet kalz en , luc'hskeudennoù; 
* Iliz katolik *Intron-Varia* e Robehomme, -, luc'hskeudennoù.
* Monumant ar re varv e Robehomme. 
### Bez ar C'hommonwealth e bered ar gumun: ''Bavent Churchyard''

Tombe de David Haig Thomas a Bavent.jpg


Mervel a reas d'ar 6 a viz Even 1944 e-pad Dilestradeg Normandi e-pad an Eil brezel-bed.
## Emdroadur ar boblañs 1962-2021

## Melestradurezh
## Tud
## Liammoù diavaez
## Notennoù ha daveoù
Bréville-les-Monts

**Bréville-les-Monts** a zo ur gumun eus departamant gall Calvados e Bro-C'hall. 
## Istor
### kantved
* Eil brezel-bed: emgannoù start a voe e penn-kentañ miz Mezheven 1944 etre Alamaned an 711 Rannlu Troadegiezh hag ar Re Gevredet eus ar Rouantelezh-Unanet (*51st Highland Division*, *6th Airlanding Brigade*, *9th* ha *12th Battalion Parachute Regiments*, *12 Yorkshire Battalion* ha *12th Devonshire Regiment*), *1st Canadian Parachute Battalion* eus Kanada hag ar Vrigadenn Roueel *Priñsez Irena* eus an Izelvroioù; dieubet e voe **Bréville-les-Monts** gant *12th Battalion Parachute Regiment* hag ar *12th Battalion Devonshire Regiment* eus lu ar Rouantelezh-Unanet) d'an 13 a viz Even 1944; distrujoù bras a oa bet er gumun e-pad an emgannoù ha mervel a reas c'hwec'h sivil e 1944 abalamour d'ar brezel 
* 2004: **Bréville** a zeu da vout anvet **Bréville-les-Monts**.

## Monumantoù ha traoù heverk

* Iliz katolik *Sant Pêr*, distrujet e-pad an emgannoù e miz Even 1944.
### Bezioù ar C'hommonwealth e bered ar gumun: ''Bréville Communal Cemetery''

Mervel a rejont d'an 12 a viz Even 1944 e-pad Emgann Normandi e-pad an Eil brezel-bed.

## Douaroniezh
## Emdroadur ar boblañs 1793-2012
## Melestradurezh
## Tud
## Liammoù diavaez
* Bréville goude an emgannoù e miz Even 1944 - Luc'hskeudennoù
## Notennoù ha daveoù
Laurent Gbagbo

**Laurent Koudou Gbagbo** (ganet d'an 31 a viz Mae 1945) zo ur politikour eus Aod an Olifant, bet prezidant ar vro etre 2000 ha 2011.

Er bloavezhioù 1970 e oa Laurent Gbagbo un eneber ouzh ar prezidant Félix Houphouët-Boigny ha bac'het e voe eus miz Meurzh 1971 da viz Genver 1973. Goude studioù uhel e Pariz (Bro-C'hall) ma tapas un doktorelezh e teuas da vezañ rener Ensavadur an istor, an arz hag an arkeologiezh afrikan e skol-veur Abidjan. E 1982 e kemeras perzh e krouidigezh an FPI (*Front Populaire Ivoirien*) ha mont da glask repu e Bro-C'hall. Goude e zistro d'e vro e 1988 e voe anvet pennsekretour an FPI. Gounit a reas an dilennadegoù e 2000 hag e teuas da vezañ trede prezidant Aod an Olifant d'ar 26 a viz Here 2000.

E 2005 e tlee bezañ termen e brezidantelezh met ampellat a reas an dilennadegoù a vloaz da vloaz betek miz Du 2010. D'an 2 a viz Kerzu 2010 e tisklêr Bodad Dizalc'h evit an Dilennadegoù eo aet an trec'h gant Alassane Ouattara (gant 54.1 % eus ar mouezhioù). Ar C'huzul bonreizhel (anvet e holl izili gant Laurent Gbagbo) a sav a-enep an disoc'hoù-se hag a lak Laurent Gbagbo trec'h en dilennadegoù. Goude ur brezel diabarzh etre arme Gbagbo ha hini Ouattara eo harzet Laurent Gbagbo d'an 11 a viz Ebrel 2011 en Abidjan.
Treoger

**Treoger** pe **an Treoger** (anvet *Triagoz* war ar c'hartennoù gallek) a zo un enezeg vihan er-maez da aodoù Bro-Dreger hag Aodoù-an-Arvor, er c'hornôg d'ar Jentilez.

## Geografiezh
Kerreg ez int kentoc'h eget inizi, met pa vez izelvor ez eo ec'hon-mat an dachenn goloet ganto, ha mont d'ober ur pladur. Un dek karreg bennak a ya d'ober an enezeg hag un tour-tan zo bet savet war an enezennig vrasañ, Gwenn Bras.

Stag int ouzh kumun Perroz-Gireg, war-dro 9 km er gwalarn da Dregastell, hag emaint e gwarezva naturel ar Jentilez adalek miz Gouere 2023.

## Liammoù diavaez
* Tour-tan Treoger
Ernest Bai Koroma

**Ernest Bai Koroma** (ganet d'an 2 a viz Here 1952) zo ur politikour ha pevare prezidant Sierra Leone. Ezel eo eus an APC (*All People's Congress*) abaoe 1970. Korbellet e voe e dilennadegoù 2002 gounezet gant Ahmad Tejan Kabbah. Dilennet eo bet da brezidant Sierra Leone d'ar 17 a viz Gwengolo 2007.
Jacob Zuma

**Jacob Gedleyihlekisa Zuma** (Nkandla, 12 a viz Ebrel 1942) zo ur politikour suafrikan, bet prezidant Republik Suafrika eus 2009 betek 2018.

Emezelañ a reas en ANC *(African National Congress)* e 1959 da 17 vloaz hag en *[[Umkhonto we Sizwe]]*, skourrad armet an ANC e 1962.
Harzet e voe e 1963 ha kondaonet da 10 vloaz toull-bac'h e ti-kastiz Robben Island m'edo Nelson Mandela ivez. Eno e teskas lenn ha skrivañ.
Divac'het e voe e 1973 ha mont a reas en harlu da Swaziland e 1975 ha da Vozambik e 1977. E 1984 ec'h eas da Lusaka (Zambia) m'edo penngarter an ANC. Pa voe lezennekaet an ANC e 1990 gant gouarnamant Frederik de Klerk e voe Jacob Zuma e-touez an harluidi kentañ o tistreiñ da Suafrika.
Prezidant ar vro e voe d'an 9 a viz Mae 2009, betek reiñ e zilez d'ar 14 a viz C'hwevrer 2018.
Varaville

**Varaville** zo ur gumun e departamant Calvados e Bro-C'hall. 
## Douaroniezh

Varaville lehome villas.jpg|Kenkizoù war an aod e "Le Hôme".

* War aod Mor Breizh ha war lez ar stêrioù Dives ha Divette emañ Varaville.
## Dezougen

Gare du Home Varaville.jpg|Ti-gar an tramgarr.

* War vord ul linenn tramgarr (serret) emañ Varaville.
## Istor
### 

* 1057: trec'h e voe Gwilherm, dug Normandi, war Herri Iañ, roue Bro-C'hall, e Varaville. 
### [[Dispac'h Gall]]
* Krouet e voe ar gumun e 1790 diwar ar barrez katolik. Lakaet e voe e Kanton Troarn hag e Distrig Caen. Lakaet e voe en Arondisamant Caen e 1800.
### 
* Eil brezel-bed: distrujet e voe ar pont dreist d'an Divette en euriadoù kentañ eus ar 6 a viz Even 1944 gant ar Gompagnunezh "C" eus ar *1st Canadian Parachute Battalion* (Kanada) hag ar *3rd Parachute Saquadron Royal Engineers* eus lu ar Rouantelezh-Unanet goude un emgann ouzh ar gwarnizonig alaman o terc'hel ar c'hastell; chom a reas ar gumun en *no man's land* betek ma voe dieubet gant *N°3 Commando* (Letanant-Koronal Young) eus ar *1st Special Service Brigade* eus lu ar Rouantelezh-Unanet, d'ar 17 a viz Eost 1944; lazhet e voe un den nann-soudard e Varaville gant un darzhadenn e miz Mae 1945.
### 
## Monumantoù ha traoù heverk

Varaville_Cour_de_la_Maison.JPG| *Cour de la Maison*.
Église Saint-Germain de Varaville. Vue sud-ouest.jpg|Diavaez iliz katolik *Sant Jermen*
Nef de l'église Saint-Germain de Varaville.jpg|Nev an iliz.
Chapelle Saint-Joseph de Varaville (Le Hôme).jpg|Ar chapel.
Varaville_Monument.jpg|Ar monumant.

* Maner *Cour de la Maison*.
* Chapel *Sant Jozeb* e "Le Hôme", luc'hskeudennoù.
* Iliz katolik *Sant Jermen*, luc'hskeudennoù.
* Monumant ar re varv.
## Emdroadur ar boblañs 1793-2008
## Melestradurezh
## Tud
## Liammoù diavaez
## Notennoù ha daveoù
Mswati III

**Mswati III** (ganet **Makhosetive Dlamini** d'an 19 a viz Ebrel 1968) eo roue Eswatini abaoe 1986.

Mab eo d'ar roue Sobhuza II ha da Ntombi Tfwala. Pa varvas e dad e 1982 e voe dibabet Makhosetive da vezañ roue gant ar C'huzul roueel (E Eswatini n'eo ket ar roue a zibab e hêr). E-pad pevar bloaz e voe kaset ar rejañs gant div wreg da Sobhuza II : Dzeliwe Shongwe ha Ntombi Tfwala. Kurunennet e voe d'ar 25 a viz Ebrel 1986.

E 2001 e c'hourc'hemennas Mswati III an umchwasho evit stourm ouzh ar SIDA. An umchwasho zo ur ritual hengounel e Eswatini a verz ouzh ar maouezed ha merc'hed ha n'int ket dimezet da gaout darempredoù rev. Adalek an 9 a viz Gwengolo 2001 betek an 19 a viz Eost 2005 e tlee padout an umchwasho met ehanet e voe ur bloaz abretoc'h.
Sallenelles

**Sallenelles** a zo ur gumun eus departamant Calvados e Bro-C'hall. 
## Istor
### kantved
* Eil brezel-bed: mervel a reas pevar den nann-soudard e Sallenelles abalamour d'ar brezel e-pad Aloubadeg Normandi, ur vaouez gant un taol kalon paz erruas ar Saozon, daou all a voe lazhet gant minennoù hag unan all gant tennoù kanol; dieubet e voe ar gumun gant ar Vrigadenn Piron d'ar 16 a viz Eost 1944.

## Monumantoù ha traoù heverk
## Douaroniezh

Orne estuaire sallenelles P1000225 2.jpg|Gwernioù beg an Orne.
Maison de la nature, estuaire de l'Orne - P1000218.jpg|Ti an natur.

* War aod Mor Breizh hag e beg ar stêr Orne emañ **Sallenelles**.

## Emdroadur ar boblañs 1962-2008

## Melestradurezh
## Tud
## Liammoù diavaez
## Notennoù ha daveoù
Ranville

**Ranville** a zo ur gumun eus departamant Calvados e Bro-C'hall. 
## Istor
### kantved

* Eil brezel-bed: dieubet e voe ar gumun gant an *13th Parachute Battalion* eus lu ar Rouantelezh-Unanet d'ar 6 a viz Even 1944, an hini gentañ eus Bro-C'hall (hep derc'hel kont eus Korsika, evel-just); kemeret ha miret e voe an daou bont dreist d'ar ganol eus Caen betek ar mor gant an *Oxfordshire & Buckinghamshire Light Infantry Battalion* e-doug un nebeud munutennoù tro kreisnoz hanter; mervel a reas pemp den nann-soudard e Ranville abalamour d'ar brezel, tri anezhe a voe lazhet gant bombezadegoù e-pad Aloubadeg Normandi.

## Monumantoù ha traoù heverk

OldPegasusBridge.jpg|*Pegasus Bridge*, an hini brudetañ ag an daou bont dreist d'ar ganol
FranceNormandieRanvilleEgliseClocher.jpg|Kloc'hdi an iliz, -  kantved
FranceNormandieRanvilleEgliseChevet.jpg|Penn-chantele an iliz,  kantved
1 Château de Guernon-Ranville, côté cour.jpg|Kastell Guernon
FranceNormandieRanvilleChateauMariquet.jpg|Kastell Mariquet


### Bezioù ar C'hommonwealth e bered ar gumun: ''Ranville Churchyard''

Marvet int d'ar 6 a viz Even 1944 e-doug an Dilestradeg pe un nebeud deizioù goude e-pad an Eil brezel-bed.
### Bered ar C'hommonwealth: ''Ranville War Cemetery''

Marvet e oant e 1944 e-pad Emgann Normandi e-pad an Eil brezel-bed.

## Douaroniezh
* War lez ar ganol eus Caen betek ar mor emañ **Ranville**. 
## Emdroadur ar boblañs 1962-2008

## Melestradurezh
## Tud
## Liammoù diavaez
## Notennoù ha daveoù
James Michel

**James Alix Michel** (ganet d'ar 16 a viz Eost 1944) zo ur politikour ha prezidant Sechelez.

Goude bezañ bet skolaer eo aet Michel da labourat en touristerezh, un dachenn a ziorroas kalz en enezeg er bloavezhioù 1970. Emezelañ a reas e strollad politikel France-Albert René un tammig a-raok dizalc'hiezh ar vro e 1976. Ministr e voe e gouarnamant René ha kemer a reas e blas a brezidant Sechelez d'ar 14 a viz Ebrel 2004. Aet eo ar maout gantañ en dilennadegoù aozet e miz Gouere 2006 hag e miz Mae 2011.
Alassane Ouattara

**Alassane Dramane Ouattara**, ganet d'ar 1añ a viz Genver 194, zo ur politikour eus Aod an Olifant ha prezidant ar vro.

Eus ar genel mandinka eo ha muzulman eo. Goude e studioù war an ekonomiezh en deus labouret er Font Moneizel Etrebroadel. Bez' e voe Kentañ Ministr Aod an Olifant etre 1990 ha 1993 e gouarnamant Félix Houphouët-Boigny. Lakaat a reas e anv e dilennadegoù 2010 ha disklêriet e voe trec'h war Laurent Gbagbo gant ar Bodad Dizalc'h evit an Dilennadegoù, gant 54% eus ar mouezhioù. Nac'het e voe an disoc'h-se gant Gbagbo hag ur brezel diabarzh a darzhas etre an daou strollad betek ma voe harzet Laurent Gbagbo e miz Ebrel 2011. Kregiñ a reas Alassane Ouattara gant e garg a brezidant e miz Mae 2011.

Addilennet e voe e 2015 gant 84% eus ar votoù en dro gentañ. Dilennadeg ar prezidant 2020a voe boikotet gant ar strolladoù all, ha trec'h e voe Ouattara gant 95% eus ar mouezhioù eta.
Petiville (Calvados)

**Petiville** a zo ur gumun eus departamant Calvados e Bro-C'hall.

## Istor
### kantved
* Eil brezel-bed, 1944: chom a reas ar gumun en *no man's land* betek ma voe dieubet gant *N°3 Commando* (Letanant-Coronal Young) eus ar *1st Special Service Brigade* eus lu ar Rouantelezh-Unanet, d'ar 17 a viz Eost 1944; mervel a reas pevar den nann-soudard abalamour d'ar brezel e miz Even e-pad Emgann Normandi, unan anezhe a voe fuzuilhet gant an Alamaned, unan all a voe lazhet gant ur vombezadeg, unan all a voe lazhet gant tennoù kanol.
## Monumantoù ha traoù heverk

Petiville mairie.JPG|An ti-kêr.
Petiville église.jpg|Iliz Glanidigezh an Itron-Varia


* An ti-kêr, -  kantved.
* Iliz katolik *Glanidigezh an Itron-Varia*, kantved, adkempennet.

## Douaroniezh
## Emdroadur ar boblañs 1962-2008

## Melestradurezh
## Tud
## Liammoù diavaez
## Notennoù ha daveoù
Gonneville-en-Auge

**Gonneville-en-Auge** a zo ur gumun eus departamant Calvados e Bro-C'hall.

## Istor
### kantved
* Eil brezel-bed, Aloubadeg Normandi: ar *1st [[Kanada|Canadian]] Parachute Battalion* a zouaras dre fazi e **Gonneville** en noz etre ar 5 hag ar 6 a viz Even 1944; treuziñ a reas ar vourc'h evit mont da seveniñ e garg; chom a reas **Gonneville** e dalc'h al lu alaman; d'ar 17 a viz Eost 1944 e voe tizhet kastell **Gonneville** gant kirri hobregonet ar Vrigadenn Piron (Belgiz-Luksembourgiz), ar *12th Battalion Devonshire Regiment* (Rouantelezh-Unanet), a drec'has war ul lec'h-enebiñ er C'halvar hag en abardaez e yeas an *Ox and Bucks Battalion* eus ar *6th Airlanding Brigade* (Rouantelezh-Unanet) tre er vourc'h rivinet bet dilezet gant an Alamaned 
; lazhet e voe ur vaouez gant tennoù kanol d'an 26 a viz Gouere 1944.
* 1965: **Gonneville-sur-Merville** a zeu da vout **Gonneville-en-Auge**.
## Monumantoù ha traoù heverk
* Iliz katolik ar *Groaz Santel*, kantved.
## Douaroniezh
## Emdroadur ar boblañs 1793-2008
## Melestradurezh

## Tud
## Gevelliñ
## Liammoù diavaez
## Notennoù ha daveoù
Merville-Franceville-Plage

**Merville-Franceville-Plage** a zo ur gumun eus departamant Calvados e Bro-C'hall.

## Istor
### kantved

* Eil brezel-bed: ar *9th Parachute Battalion* eus ar *6th Airlanding Brigade* (Rouantelezh-Unanet) a dagas hag a gemeras diazlec'h strollad-kanolioù alaman Merville d'ar 6 a viz Even 1944; trec'h e voe tro 5 eur beure; chom a reas Merville e dalc'h al lu alaman; d'ar 17 a viz Eost 1944 e voe dieubet Merville gant ar Vrigadenn Piron (Belgiz-Luksembourgiz)
; mervel a reas pemzek den nann-soudard e Merville e 1944-1945 abalamour d'ar brezel.

## Monumantoù ha traoù heverk

Redoute de Merville dite de Vauban.jpg
Batterie de Merville.jpg

* Kreñvlec'hig, 1779.
* Diaz-lec'h strollad-kanolioù alaman Merville, Eil brezel-bed.
### Bez-brezel ar C'hommonwealth e bered ar gumun

Unan a varvas e-pad ar Brezel-bed kentañ. Er *Royal Army Medical Corps* e oa. Chomet eo dianv. C'hwec'h nijour a zo douaret a-gevred er bez all, mervel a rejont pa gouezhas o nijerez Lancaster marilhet *W4849* eus ar *156 Squadron* eus ar Royal Air Force e miz Ebrel 1943, e-pad an Eil brezel-bed. Pemp anezhe a zo chomet dianv.

## Douaroniezh
* War aod Mor Breizh emañ **Merville**. 
## Emdroadur ar boblañs 1962-2008

## Melestradurezh
## Tud
## Liammoù diavaez
## Notennoù ha daveoù
Hérouvillette

**Hérouvillette** a zo ur gumun eus departamant Calvados e Bro-C'hall. 
## Istor
### kantved
* Eil brezel-bed, 1944: dieubet e voe ar gumun gant ar *6th Airborne Division* eus lu ar Rouantelezh-Unanet d'ar 6 a viz Even 1944; mervel a reas pemp den nann soudard e Hérouvillette abalamour d'ar brezel e mizioù Even ha Gouere e-pad Dilestradeg Normandi, pevar anezhe abalamour d'ar bombezadegoù, an hini all a voe lazhet gant ur soudard alaman.

## Monumantoù ha traoù heverk
* Iliz katolik *Ginivelezh an Itron-Varia*,.
### Bezioù  ar C'hommonwealth e bered nevez ar gumun: ''Hérouvillette New Communal Cemetery''

Marvet e oant e miz Even 1944 e-pad Dilestradeg Normandi pe en Emgann Normandi un nebeud deizioù war-lerc'h, e-pad an Eil brezel-bed. Implijet e voe ar vered gant *The Parachute Regiment, A.A.C.*, ar Rejimant *Oxford and Bucks Light Infantry* hag ar *Royal Army Service Corps*

.

## Douaroniezh
## Emdroadur ar boblañs 1962-2008

## Melestradurezh
## Tud
## Liammoù diavaez
## Notennoù ha daveoù
Abdoulaye Wade

**Abdoulaye Wade** (ganet d'an 29 a viz Mae 1926) zo ur politikour eus Senegal ha prezidant ar vro etre 2000 ha 2012.

Graet en deus studioù war ar Gwir e Bro-C'hall. Goude bezañ bet korbellet e dilennadegoù 1978, 1983, 1988 ha 1993 e teuas a-benn da c'hounit dilennadegoù 2000 ha dont a reas da vezañ prezidant Senegal d'ar 1 a viz Ebrel. Addilennet eo bet e 2007. Er bloaz 2012 e klaskas bezañ dilennet ur wech c'hoazh daoust ma ne oa ket aotre hervez ar vonreizh, dre m'en doa graet daou respet c'hoazh. Koll a reas en eil tro a-enep Macky Sall.
Jakaya Kikwete

**Jakaya Mrisho Kikwete** (ganet d'ar 7 a viz Here 1950) zo ur politikour ha prezidant Tanzania abaoe 2005. Ministr an Aferioù estren e voe etre 1995 ha 2005 a-raok bezañ dilennet da brezidant ar vro.
Faure Gnassingbé

**Faure Essozimna Gnassingbé** (ganet d'ar 6 a viz Even 1966) zo ur politikour ha prezidant Togo abaoe 2005. Mab eo d'ar prezidant Gnassingbé Eyadéma. Graet en deus studioù e Bro-C'hall hag er Stadoù-Unanet. Bet eo kannad e Parlamant Togo ha ministr e gouarnamant ar c'hentañ ministr Koffi Sama.

E miz Kerzu 2002 e voe cheñchet bonreizh Togo gant Gnassingbé Eyadéma ha lakaet oad rekis evit bezañ prezidant da 35 bloaz e plas 45 bloaz evel ma oa a-raok. Evel-se en defe gellet e vab Faure Gnassingbé lakaat e anv e dilennadegoù 2003 betegout e vefe bet re glañv Eyadéma evit hen ober. A-benn ar fin e c'hallas Eyadéma kemer perzh en dilennadegoù ha chom prezidant Togo. Goude e varv d'ar 5 a viz C'hwevrer 2005 e teuas Faure Gnassingbé da vezañ prezidant ar vro, da c'hortoz dilennadegoù all. D'ar 24 a viz Ebrel 2005 e voent aozet ha dilennet Gnassingbé. Daoust d'an doare amreizh ma oa tremenet ar vouezhiadeg (deuet soudarded er burevioù votiñ, laeret jarloù-mouezhiañ) e tisklêrias Bro-C'hall bezañ laouen gant an dilennadeg. Trubuilh a savas er vro da heul ar vouezhiadeg ha kantadoù a eneberien d'ar prezidant nevez a voe lazhet gant an arme. E miz Meurzh 2010 e voe addilennet Faure Gnassingbé da brezidant Togo.
Pyeongchang

Distrig **Pyeongchang** (Pyeongchang-gun, 평창군) zo un arondisamant eus proviñs Gangwon, 180 km e reter da Seoul. Gant nebeutoc'h evit 30 annezad dre km², n'eo ket poblet stank rak emañ lec'hiet uhel er menezioù. Brudetañ kreizenn sportoù goañv Korea ar Su eo. En distrikt e kaver ur gêr vihan (eup), Pyeongchang-eup (평창읍) ha seizh kêriadenn (myeon) : Bangnim, Bongpyeong, Daegwallyeong, Daehwa, Jinbu, Mitan ha Yongpyeong. Emañ pennañ kreizenn ski e Yongpyong, e kêriadenn Daegwallyeong.

Puilh eo an temploù boudist a gaver eno, en o zouez ar Woljeongsa. Al Lugan Pyeongchang, 'Happy700 Pyeongchang', a zo bet kavet abalamour d'ar geidenn uhelder bout tro 700 metrad.
## Liammoù diavaez
*  Lec'hienn ofisiel
*  pyeongchang2018.org, Lec'hienn ofisiel emginnig evit ar c'hoarioù olimpek
*  visitkorea.or.kr, Levr-hent ofisiel an touristerezh 
* Catégorie Open Directory
Salva Kiir Mayardit

**Salva Kiir Mayardit** (ganet e 1951) zo ur soudard, ur politikour ha prezidant kentañ republik Soudan ar Su. Unan eus pennoù an emsavadeg e-pad eil brezel diabarzh Soudan e oa. Kas a reas Soudan ar Su war-zu an dizalc'hiezh.

D'an 11 a viz Eost 2005 e teuas da vezañ prezidant rannvro emren Soudan ar Su ha besprezidant republik Soudan goude marv John Garang en ur gwallzarvoud biñsaskell. Bez' e oa ivez e penn Luskad Pobl evit Dieubiñ Soudan (*Sudan People's Liberation Army*).

E miz Ebrel 2010 e voe dilennet da brezidant ar rannvro emren gant 93% eus ar mouezhioù. E miz Genver 2011 e voe aozet ur referendom a ziskouezas e oa 98,8% eus ar mouezhioù a-du gant an dizalc'hiezh. D'an 9 a viz Gouere 2011 e voe embannet ar republik nevez gant Salva Kiir e penn ar Stad.
Zillur Rahman

**Zillur Rahman** (ganet d'an 9 a viz Meurzh 1929 ha marvet d'an 20 a viz Meurzh 2013) a oa ur politikour eus Bangladesh ha prezidant ar vro adalek an 12 a viz C'hwevrer 2009 betek e varv.

Graet en deus studioù war an istor e skol-veur Dhaka. Kemer a reas perzh en Emsav ar Bengaleg e 1952. Er bloavezhioù 1970 e voe Zillur Rahman e gouarnamant en harlu e-pad brezel dieubidigezh Bangladesh. Ezel eus ar Parlamant ha ministr e voe a-raok dont da vezañ prezidant ar vro.
Jigme Khesar Namgyel Wangchuck

**Jigme Khesar Namgyel Wangchuck** (ganet d'an 21 a viz C'hwevrer 1980) eo Druk Gyalpo (Roue Aerouant) Bhoutan.

Mab eo d'ar roue kent Jigme Singye Wangchuck. Dont a reas da vezañ roue d'ar 14 a viz Kerzu 2006 ha kurunennet e voe d'ar 1añ a viz Du 2008.
Hassanal Bolkiah

**Hassanal Bolkiah** (ganet d'ar 15 a viz Gouere 1946) eo sultan Brunei. Mab henañ e oa d'ar sultan Omar Ali Saifuddien III. Kurunennet e voe d'ar 1añ a viz Eost 1968. Ouzhpenn d'e garg a sultan eo Hassanal Bolkiah Kentañ Ministr, ministr an arc'hant ha ministr an difenn Brunei.
Kanton Creully

**Kanton Creully** a oa ur rann velestradurel eus Frañs e departamant ar C'halvados hag er rannvro Normandi-Izel.
## Kumunioù
**Kanton Creully** a yae 25 kumun d'ober anezhañ:

## Emdroadur ar boblañs

## Daveoù
Rupiah Banda

**Rupiah Bwezani Banda** (ganet d'an 13 a viz C'hwevrer 1937) zo ur politikour, bet prezidant Zambia. Kannadour Zambia e voe en Egipt hag er Stadoù-Unanet a-raok bezañ ministr an Aferioù estren e gouarnamant Kenneth Kaunda, prezidant kentañ Zambia. Pa voe paket ar prezidant Levy Mwanawasa e miz Even 2008 gant ur GGE e voe lakaet Banda da brezidant en etrekarg. Ar maout a yeas gantañ en dilennadeg aozet e miz Here ha pevare prezidant Zambia e teuas da vezañ d'an 2 a viz Du 2008, evit 3 bloaz, da lâret eo evit mont betek an termen lakaet da brezidantelezh Mwanawasa.

E dilennadeg miz Gwengolo 2011 e lakaas e anv en-dro, enebet dreist-holl ouzh Michael Sata. Barradoù feulster a voe e lec'hioù 'zo eus Zambia (Kitwe, Ndola...) abalamour d'an dale en embann an disoc'hoù ha d'an diskred e reizhder an dilennadeg. Koll a reas Banda gant 36% eus ar mouezhioù ha dilennet e voe Sata gant 43% anezhe.

## Daveenn